**Мектеп жасына дейінгі балаларды дамыту мен тәрбиелеудегі**

**заманауи педагогтің рөлі**

Тәрбиедегі мақсат - адам деген атты құр жала қылып жапсырмай,

шын мағынасымен адам қылып шығару.
Мағжан Жұмабаев

Ел болудың қамын ерте бесіктен бастайтын қазақ қоғамы ұлттық болмысынан ажырамаса екен деген тілек әр адамның бойында болғаны дұрыс. Осы тұста «адам өмірінде екі жағдайда қателеспеуі қажет, соның бірі - мамандық таңдау» деген сөз еріксіз ойға оралады. Неге десеңіз, мамандық таңдауда қателесе қойған жоқпын деп ойлаймын.

Өйткені менің бала кезден арманым – тәрбиеші болу. Қазіргі таңда сол арман қанатында тәрбиеші болып еңбек етіп келе жатырмын. Әрине, ХХI ғасыр – саналы тәрбие мен сапалы білім ғасыры екені белгілі. Бaлабақшaдағы әрбір бүлдіршінге дұрыс тәрбие мен жaн-жaқты білім беру беру – зaмaнауи педaгогтің бірден-бір міндеті.

 Ұлы Абай айтқандай: «Жас бала анасынан туғанда екі мінезбен туады, біріншісі- «ішсем, жесем, ұйықтасам, ойнасам» болса, ал екіншісі, «білсем, көрсем, қарасам, ұстасам ол немене? Ол кім екен?» деген қызығушылықтан тұрады. Сондықтан мұның бәрін білгісі келген балаға бағыт беріп, көмек көрсетіп, нұсқау тәрбиешінің тікелей міндеті екені хақ.

Еліміздің болашағы жас ұрпақты тәрбиелеуде ең алдымен – отбасы, яғни ата-ана тәрбиесі болса, екінші – балабақша, яғни балабақшадағы тәрбиешілердің ыстық ықыласы, жанашыр қамқорлығы деп білемін. Әрбір атқан ақ таңда бүлдіршіндер балабақшасына асыға жетсе, ол сол жердегі құрбылары мен тәрбиеші апайларына деген махаббаты екендігінің көрінісі. Сондықтан мен де жұмысыма күнделікті мерекеге келе жатқандай көңіл күйде барамын. Өйткені мені бұл жерде айдай жүзді, күлім көзді бүлдіршіндерім күтіп отыр.Өзім балабақшада ұзақ жылдардан бері қызмет жасап келе жатқандықтан, бір түйген ойым: бала - біздің болашағымыз десек, сол балаға жүйелі білім беріп, ынта-ықыласын дұрыс бағыттау, қабілет-қасиеттерін дамытуды балабақшадан бастауымыз керектігі. Мен көбінесе, әр сабағымды ойын арқылы өткізіп, әр баланы жақсылыққа, қайырымдылыққа, ізгілікке баулимын. Балалардың ойын ойнауға жағдай туғызумен қатар, балалардың ойынға деген белсенділігін үнемі арттырып отырамын.

Қорыта айтсам, жан-тәніммен қалап, жүрекпен сүйген тәрбиешілік жұмысымды ешқашан өзгерткім келмейді. Өйткені, бала - пәк, бала тап-таза мөлдір бұлақтың бастауы. Сондықтан да мен өз мамандығымды сүйгендіктен, одан ләззат аламын, бақыт табамын.